Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 288/13/4403	Nitra, 6.5.2013
EEČ : 2-32-76-2013

U Z N E S E N I E

Trestná vec:	obvinený XXXXX 
Zločin:	Lúpež spolupáchateľstvom podľa § 20 k §  § 188 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 10.07.2011 asi o 21.00 hod. vo Vrábľoch, na Hlavnej ulici, pred herňou Admirál, spoločne so samostatne trestne stíhaným XXXXX a XXXXX napadli XXXXX, ktorého udierali do rôznych častí tela hlavne do oblasti tváre, ľadvín a krku, pričom mu strhli retiazku z krku zo žltého kovu s príveskom zo žltého kovu s vyobrazením znamenia blíženci, taktiež  mu zobrali z vrecka nohavíc krabičku cigariet zn. LM, zapaľovač a finančnú hotovosť vo výške 90,- €. pričom odcudzením vecí mu spôsobili celkovú škodu vo výške asi 200 € a fyzickým útokom zranenia s dobou liečenia a PN v trvaní minimálne 7 dní, 

lebo obvinený nebol v čase činu pre nepríčetnosť trestne zodpovedný

Odôvodnenie:
Vyšetrovateľ PZ Okresného riaditeľstva PZ, OKP Nitra uznesením sp. zn. ORP-1216/OVK-NR-2011 zo dňa 16.08.2011 podľa § 199 odsek 1 Trestného poriadku začal trestné stíhanie a uznesením sp. zn. ORP-1216/OVK-NR-2011 zo dňa 21.09.2012 podľa § 206 odsek 1 Trestného poriadku vzniesol obvinenie XXXXX a XXXXX za zločin lúpeže spolupáchateľstvom podľa § 20 k § 188 odsek 1 Trestného zákona, ktorého skutku sa dopustili na skutkovom základe uvedenom vo výroku tohto uznesenia.
V rámci vyšetrovania uvedeného zločinu boli do konania pribratí znalci z odboru zdravotníctva, odvetvia psychiatrie XXXXX a XXXXX, pričom zo záveru nimi vypracovaného znaleckého posudku vyplýva, že obvinený XXXXX v čase spáchania skutku trpel a trpí závažnou duševnou chorobou - mentálnou retardáciou ťažkého stupňa a organickou postraumatickou poruchou osobnosti, ktorá v inkriminovanom čase mala , aj aktuálne má zásadný vplyv na jeho ovládacie a rozpoznávacie schopnosti  a znižuje ich až do ich vymiznutia.  Obvinený XXXXX aktuálne nie je a ani nebol doteraz schopný chápať zmysel trestného konania pre uvedený mentálny postih. Obvinený trpí nevyliečiteľnou duševnou chorobou - mentálnou retardáciou ťažkého stupňa, ktorá nie je liečiteľná, a nie je mu preto potrebné ukladať žiadne ochranné liečenie. 
 Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
Podľa § 215 odsek 1 písmeno e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
Vzhľadom k tomu, že obvinený XXXXX bol v čase spáchania činu nepríčetný, rozhodla som tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka